title: 2010/251/: A Tanács határozata ( 2010. március 31. ) a Számvevőszék egy tagjának kinevezéséről

text:
               4.5.2010

               HU

               Az Európai Unió Hivatalos Lapja

               L 111/19

         A TANÁCS HATÁROZATA
   (2010. március 31.)
   a Számvevőszék egy tagjának kinevezéséről
   (2010/251/EU)
   AZ EURÓPAI UNIÓ TANÁCSA
   tekintettel az Európai Unió működéséről szóló szerződésre és különösen annak 286. cikke (5) bekezdésére,
   tekintettel az ír kormány javaslatára,
   tekintettel az Európai Parlament véleményére,
   mivel:

               (1)

               A Tanács 2006. január 23-i határozatával (1) Máire GEOGHEGAN-QUINN hivatali idejét a 2006. március 1. és 2012. február 29. közötti időszakra megújította.

               (2)

               A Tanács elnökének címzett, 2010. február 8-i levelében Máire GEOGHEGAN-QUINN benyújtotta lemondását számvevőszéki tagságáról.

               (3)

               Lemondásának következtében helyébe hivatali idejének hátralévő részére új tagot kell kinevezni,

         ELFOGADTA EZT A HATÁROZATOT:
   1. cikk
   A Tanács Máire GEOGHEGAN-QUINN hivatali idejének hátralévő részére, azaz 2012. február 29-ig Eoin O'SHEA-t a Számvevőszék tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. március 31-én.

            a Tanács részéről

            az elnök

         A. PÉREZ RUBALCABA

      (1)  HL L 22, 2006.1.26., 51. o.


title: Határozat Az Európai Közösségek Hivatalos Lapja létrehozásáról

text:
Fontos jogi nyilatkozat

|

31958D1006(01)

Hivatalos Lap 017 , 06/10/1958 o. 0390 - 0390

		Határozat"Az Európai Közösségek Hivatalos Lapja" létrehozásárólAZ EURÓPAI GAZDASÁGI KÖZÖSSÉG TANÁCSA,tekintettel az Európai Gazdasági Közösséget létrehozó szerződés 191. cikkére,tekintettel a Parlamenti Közgyűlés elnökének, valamint a Főhatóság, az Európai Gazdasági Közösség Bizottsága és az Európai Atomenergia-közösség Bizottsága elnökeinek javaslatára,mivel szükséges, hogy az Európai Gazdasági Közösség, az Európai Szén- és Acélközösség és az Európai Atomenergia-közösség közös hivatalos lappal rendelkezzen,A KÖVETKEZŐKÉPPEN HATÁROZOTT:A Közösségnek az Európai Gazdasági Közösséget létrehozó szerződés 191. cikke értelmében vett hivatalos lapjaként létrejön Az Európai Közösségek Hivatalos Lapja.Kelt Brüsszelben, 1958. szeptember 15-én.a Tanács részérőlaz elnökErhard--------------------------------------------------


title: 2013/639/EU: A Bizottság határozata ( 2013. november 6. ) a Kínai Népköztársaságból származó, 406,4 mm-t meghaladó külső átmérőjű, vasból vagy acélból készült, egyes varrat nélküli csövek behozatalára vonatkozó dömpingellenes eljárás megszüntetéséről

text:
               7.11.2013

               HU

               Az Európai Unió Hivatalos Lapja

               L 296/24

         A BIZOTTSÁG HATÁROZATA
   (2013. november 6.)
   a Kínai Népköztársaságból származó, 406,4 mm-t meghaladó külső átmérőjű, vasból vagy acélból készült, egyes varrat nélküli csövek behozatalára vonatkozó dömpingellenes eljárás megszüntetéséről
   (2013/639/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) és különösen annak 9. cikkére,
   mivel:
   A.   AZ ELJÁRÁS MEGINDÍTÁSA

               (1)

               Az Európai Bizottság (a továbbiakban: Bizottság) 2013. február 16-án az Európai Unió Hivatalos Lapjában közzétett eljárás megindításáról szóló értesítéssel (2) dömpingellenes eljárást indított a Kínai Népköztársaságból (a továbbiakban: Kína) származó, 406,4 mm-t meghaladó külső átmérőjű, vasból vagy acélból készült, egyes varrat nélküli csövek Unióba történő behozatala tekintetében.

               (2)

               Az eljárás megindítására azt követően került sor, hogy varrat nélküli csövek európai uniós iparágának érdekvédelmi bizottsága (a továbbiakban: panaszos) panaszt nyújtott be olyan gyártók nevében, amelyeknek termelése 406,4 mm-t meghaladó külső átmérőjű, vasból vagy acélból készült, egyes varrat nélküli csövek teljes uniós gyártásának több mint 25 %-át teszik ki. A panasz meggyőző bizonyítékot szolgáltatott a dömping és az abból eredő jelentős kár meglétére, és ezt elegendőnek tekintették a dömpingellenes eljárás megindításának megindokolásához.

               (3)

               A Bizottság az eljárás megindításáról értesítette a panaszost, más ismert uniós gyártókat, az ismert kínai exportáló gyártókat, az analóg országban esetlegesen működő gyártókat, az ismert importőröket, a viszonteladókat és más ismert érintett feleket, valamint Kína képviselőit. A Bizottság az érdekelt feleknek lehetőséget biztosított arra, hogy álláspontjukat írásban ismertessék, és meghallgatást kérjenek az eljárás megindításáról szóló értesítésben megállapított határidőn belül.

               (4)

               A panaszos, más uniós gyártók, a kínai exportáló gyártók, az importőrök és a viszonteladók ismertették álláspontjukat. A Bizottság minden olyan érdekelt fél számára lehetővé tette a meghallgatást, aki azt kérelmezte, és aki ismertette azokat a különleges okokat, amelyek meghallgatását indokolták.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (5)

               A Bizottsághoz intézett 2013. szeptember 9-i levelében a panaszos visszavonta panaszát.

               (6)

               Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha ez a megszüntetés az Unió érdekeit sértené.

               (7)

               A vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. A Bizottság ezért úgy ítélte meg, hogy a jelenlegi eljárást meg kell szüntetni. Az érdekelt feleket megfelelően tájékoztatták és lehetőséget biztosítottak számukra észrevételeik megtételére. A Bizottsághoz nem érkeztek észrevételek.

               (8)

               Következésképpen a Bizottság megállapítja, hogy a Kínai Népköztársaságból származó, 406,4 mm-t meghaladó külső átmérőjű, vasból vagy acélból készült, egyes varrat nélküli csövek behozatalára vonatkozó dömpingellenes eljárást meg kell szüntetni,

         ELFOGADTA EZT A HATÁROZATOT:
   1. cikk
   A jelenleg a 7304 19 90, 7304 29 90, 7304 39 98 és 7304 59 99 KN-kód alá besorolt, Kínai Népköztársaságból származó, 406,4 mm-t meghaladó külső átmérőjű, vasból vagy acélból, de nem rozsdamentes acélból készült, egyes varrat nélküli csövek behozatalára vonatkozó dömpingellenes eljárás megszűnik.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. november 6-án.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL C 45., 2013.2.16., 3. o.


title: 2010/186/CFSP: A Tanács 2010/186/KKBP határozata ( 2010. március 29. ) a Guineai Köztársasággal szembeni korlátozó intézkedésekről szóló 2009/788/KKBP közös álláspont módosításáról

text:
               30.3.2010

               HU

               Az Európai Unió Hivatalos Lapja

               L 83/23

         A TANÁCS 2010/186/KKBP HATÁROZATA
   (2010. március 29.)
   a Guineai Köztársasággal szembeni korlátozó intézkedésekről szóló 2009/788/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 29. cikkére,
   mivel:

               (1)

               A Tanács 2009. október 27-én elfogadta a Guineai Köztársasággal szembeni korlátozó intézkedésekről szóló 2009/788/KKBP közös álláspontot (1).

               (2)

               A Tanács 2009. december 22-én elfogadta a 2009/788/KKBP közös álláspont módosításáról szóló, és további korlátozó intézkedéseket tartalmazó 2009/1003/KKBP határozatot (2).

               (3)

               A Tanács úgy véli, már nem indokolt, hogy egyes személyek szerepeljenek azon személyek, jogalanyok és szervezetek jegyzékében, akikre vagy amelyekre a 2009/788/KKBP közös álláspontban meghatározott korlátozó intézkedéseket alkalmazni kell. A 2009/788/KKBP közös álláspont mellékletében szereplő jegyzéket ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az e határozat mellékletében említett személyek nevét törölni kell a 2009/788/KKBP közös álláspont mellékletében szereplő jegyzékből.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. március 29-én.

            a Tanács részéről

            az elnök

         E. ESPINOSA

      (1)  HL L 281., 2009.10.28., 7. o.

      (2)  HL L 346., 2009.12.23., 51. o.

      MELLÉKLET

         Az 1. cikkben említett személyek jegyzéke

                  2.

                  Mamadouba (más néven Mamadou) Toto CAMARA altábornagy

                  3.

                  Sékouba KONATÉ vezérezredes

                  16.

                  Kelitigui FARO őrnagy

                  43.

                  Kabinet (más néven Kabiné) KOMARA